open-index/open-wikipedia-markdown huggingface dataset:
Post Malone

**Austin Richard Post** (* 4. júl 1995, Syracuse, New York, USA), známy pod umeleckým menom **Post Malone**, je americký reper, spevák, skladateľ,hudobný producent a country spevák. Získal uznanie za introspektívne písanie piesní, lakonický vokálny štýl a spôsob spracovania rôznych žánrov vrátane hip hopu, popu, country a rocku. Prvýkrát sa dostal do popredia v roku 2015 po vydaní debutového singla „White Iverson“. Následne podpísal zmluvu s hudobným vydavateľstvom Republic Records.

Debutový album *Stoney* (2016) sa zameriava na žánre trap a cloud rap. Získal komerčný úspech spolu so singlom „Congratulations“. V roku 2018 zlomil rekord  amerického rebríčka ''Billboard'' Top R&B/Hip-Hop Albums, pretože sa v ňom udržal 77 týždňov. Postov druhý album s názvom *[[Beerbongs & Bentleys]]* (2018) debutoval na prvej priečke ''Billboard'' 200 a zaznamenal niekoľko rekordov v streamingu. Spolu so singlami číslo 1 rebríčka ''Billboard'' Hot 100, („Rockstar“ a „Psycho“), bol nominovaný na Cenu Grammy za album roka 2018.

## Diskografia

* *Stoney* (2016)
* *Beerbongs & Bentleys* (2018)
* *Hollywood's Bleeding* (2019)
* *Twelve Carat Tootache* (2022)
* *Austin* (2023)
* *F-1 Trillion* (2024)

## Turné

* Stoney Tour (2017)
* Beerbongs & Bentleys Tour (2018 – 2019)
* Runaway Tour (2019)

**Predskokan**

* Justin Bieber – Purpose World Tour (2016)

## Referencie


## Iné projekty

## Zdroj

Kategória:Reperi USA
Kategória:Hiphopoví speváci USA
Kategória:Speváci USA
Kategória:Držitelia ceny Juno
Kategória:Osobnosti zo Syracuse (New York)
SpongeBob v nohaviciach

***SpongeBob v nohaviciach*** alebo ***SpongeBob v šortkách*** () je americký animovaný seriál. V Spojených štátoch mal premiéru 1. 5. 1999.

## Obsadenie
### Hlavné postavy
* SpongeBob (hlas: Richard Stanke, v origináli Tom Kenny)
* Patrick Hviezdica (hlas: Martin Kaprálik, v origináli Bill Fagerbakke)
* Sépiak (hlas: Dušan Szabó, v origináli Rodger Bumpass)
* Eugene Pán Krabs (hlas: Juraj Predmerský, v origináli Clancy Brown)
* Gary (hlas: v origináli Tom Kenny)
* Sheldon J. Plankton (hlas: Igor Krempanský, Miroslav Trnavský, Peter Rúfus, v origináli Mr. Lawrence)

## Série a časti

## Externé odkazy

* 
* 

Kategória:Kreslené seriály USA
Kategória:Televízne seriály z roku 1999
Kategória:Televízne seriály Nickelodeon
Jonas Brothers

**Jonas Brothers** je americká pop rocková kapela. Vznikla v roku 2005 a získala popularitu vďaka televíznej stanici Disney Channel. Členmi sú traja bratia: Kevin Jonas, Joe Jonas a Nick Jonas. Vyrastali vo Wyckoffe v New Jersey, no v roku 2005 sa po prvej nahrávke, ktorú vydalo vydavateľstvo Hollywood Records,  presťahovali do Little Falls (New Jersey). V lete 2008 si zahrali vo filme z produkcie Disney Channel, *Camp Rock* a následne v jeho pokračovaní, *Camp Rock 2: The Final Jam*. Tiež účinkovali ako Kevin, Joe a Nick Lucasovci v ich vlastnom Disney seriáli Jonas, ktorý bol neskôr premenovaný na *Jonas L.A.* Seriál bol ukončený po dvoch sériách. Kapela vydala šesť albumov: *It's About Time* (2006), *Jonas Brothers* (2007), *A Little Bit Longer* (2008), *Lines, Vines and Trying Times* (2009), *Happiness Begins* (2019) a The Album (2023).

## Diskografia
* *It's About Time* (2006)
* *Jonas Brothers* (2007)
* *A Little Bit Longer* (2008)
* *Lines, Vines and Trying Times* (2009)
* *Happiness Begins* (2019)
* *The Album* (2023)
* *Greetings from Your Hometown* (2025)

## Bibliografia
* *Burning Up: On Tour with the Jonas Brothers* (2008)
* *Blood: A Memoir by the Jonas Brothers* (2019)

## Koncertné turné
* American Club Tour (2006)
* Marvelous Party Tour (2007)
* When You Look Me in the Eyes Tour (2008)
* Burnin' Up Tour (2008 – 2009)
* World Tour 2009 (2009)
* World Tour 2010 (2010)
* World Tour 2012/2013 (2012 – 2013)
* Live Tour (2013)
* Happiness Begins Tour (2019 – 2020)

##### Promočné
* Fall 2005 Tour (2005)
* Road Dogs tour (2010)

##### Rezidentné šou
* Jonas Brothers in Vegas (2020)

###### Predskokani
* Cheetah-licious Christmas Tour (The Cheetah Girls) (2005)
* Never Gone Tour (Backstreet Boys) (2006)
* 2006 US Tour (The Veronicas) (2006)
* Right Where You Want Me Tour (Jesse McCartney) (2007)
* Best of Both Worlds Tour (Miley Cyrus) (2007 – 2008)
* The Best Damn World Tour (Avril Lavigne) (2008)

## Referencie

## Zdroj

Kategória:Hudobné skupiny USA
Kategória:Popové hudobné skupiny USA
Kategória:Hudobné skupiny z 2005
Jeseter jadranský

**Jeseter jadranský** (*Acipenser naccarii*) je druh ryby z čeľade jeseterovité (*Acipenseridae*).

Je rozšírený výhradne na pobreží Jadranského mora (hlavne sever a východ). Bol zaznamenaný v riekach Adiža, Brenta, Bacchiglione, Livenza, Piava, Tagliamento a Pád, pozdĺž pobrežia Albánska, Chorvátska, Bosny a Hercegoviny a Čiernej Hory (Skadarské jazero).

Ohrozuje ho nadmerný lov, znečistenie a prekážky na migračných trasách.

## Referencie

## Iné projekty

Kategória:Jeseterovité
Kategória:Kriticky ohrozené druhy
Kategória:Zákonom chránené živočíchy na Slovensku
Sophie Turnerová

**Sophie Belinda Jonasová** (rod. **Turnerová**; * 21. február 1996, Northampton, Anglicko, Spojené kráľovstvo) je anglická herečka. Preslávila ju postava Sansy Starkovej v seriáli stanice HBO, *[[Game of Thrones]]* (2011 – 2019), za ktorú získala nomináciu na Primetime Emmy Award pre najlepšiu herečku vo vedľajšej úlohe v dramatickom seriáli (2019).

Objavila sa v televíznom filme *The Thirteenth Tale* (2013) a debutovala vo filme *Another Me* (2013). Účinkovala v akčnej komédii s názvom *Barely Lethal* (2015) a stvárnila mladú Jean Greyovú / Phoenix vo filmovej sérii *[[X-Men]]* (2016 – 2019).

## Osobný život
Turnerová sa 1. mája 2019 zosobášila s americkým spevákom Joeom Jonasom v A Little White Wedding Chapel v Las Vegas, hneď po ''Billboard'' Music Awards 2019. Po svadbe si legálne zmenila priezvisko na Jonas. Pár žije v Los Angeles v Kalifornii. 29. júna 2019 si zopakovali svadbu v prítomnosti svojich rodín a priateľov v Paríži. Turnerovej herecká kolegyňa zo seriálu *[[Game of Thrones]],* Maisie Williamsová, bola jednou z hlavných družičiek. Turnerová porodila v júli 2020 ich prvú dcéru.

Turnerová bola inšpiráciou piesne „Hesitate“, ktorá bola napísaná ako list od Joea. Táto pieseň sa nachádza na albume Jonas Brothers, *[[Happiness Begins]]*.

Turnerová je tiež otvorená diskusiám o depresii a bolo pre ňu dôležité, že si mohla zahrať rolu v seriáli *[[Survive (seriál)|Survive]]*, ktorá trpela rovnakým problémom.

## Filmografia

### Film

### Televízia

### Videoklip

## Referencie


## Iné projekty

## Zdroj

Kategória:Anglické filmové herečky
Kategória:Anglické divadelné herečky
Kategória:Anglické televízne herečky
Kategória:Osobnosti z Warwickshire
Kostol svätého Bartolomeja (Brighton)

**Kostol svätého Bartolomeja** () je budova anglikánskeho neogotického viktoriánskeho kostola z druhej polovice 19. storočia nachádzajúca sa na ulici Ann street v meste Brighton v grófstve East Sussex v Anglicku v Spojenom kráľovstve. Má priznaný štatút kultúrnej pamiatky.

## Dejiny a charakteristika
Výstavba prebiehala v rokoch 1872 - 1874. Dátum výstavby je zaznamenaný na severozápadnej verande budovy. Základný kameň budovy bol položený 8. februára 1872. Oficiálna otváracia ceremónia a prvá bohoslužba prebehli v utorok 8. septembra 1874. 

Architektom budovy bol Edmund Scott, ktorý kostol postavil na základe žiadosti reverenda Arthura Douglasa Wagnera, v tom čase vikára kostola svätého Pavla v Brightone. Reverend Arthur Douglas Wagner výstavbu aj financoval. Budova je tehlová postavená z červených tehál, ktoré sú na niektorých miestach vystriedané časťami zo žltých tehál. Východná časť kostola nebola úplne dokončená a tak presbytérium a loď kostola nie sú nijak oddelené. Celková cena výstavby dosiahla približne 17000 libier. Interiér kostola má kapacitu približne 1500 ľudí.

Kostol je dlhý približne 55 metrov, široký približne 18 metrov a dosahuje výšky takmer 46 metrov (samotná výška budovy bez kríža na vrchole strechy je niečo cez 41 metrov). 

V júli roku 1881 bol kostol povýšený na farský.

Medzi kultúrne pamiatky Anglicka bola budova zapísaná  13. októbra 1952.

## Zaujímavosť
* Jedná sa o najvyšší farský kostol v Británii. 
* V súčasnosti sa v kostole konajú aj koncerty vážnej hudby.

## Galéria

St Bartholomew's Church, Ann Street, Brighton (December 2011) (3).JPG|Pohľad na zadnú fasádu budovy
St Bartholomew's (Side).jpg|Pohľad na bočnú fasádu budovy
Brighton-StBartholomew-WestEnd-01.jpg|Detail z prednej fasády budovy
High altar, St Bartholomew's Church, Brighton.jpg|Hlavný oltár v kostole
Nave of St Bartholomew's Church, Brighton.jpg|Pohľad na vnútornú časť budovy
Brighton-StBartholomew-Organ-01.jpg|Organ


## Referencie

Kategória:Kostoly zasvätené svätému Bartolomejovi
Kategória:Kultúrne pamiatky v Anglicku
Kategória:Architektúra z 1874
Kategória:Kostoly v Anglicku
Kategória:Neogotické stavby v Anglicku
Kategória:Stavby v East Sussexe
Kategória:Brighton
Pľúcnik lekársky

**Pľúcnik lekársky** (ľudovo: *cicalka, červené kľúče, čelík, hvezdoš, kuroslep. medunica, modrý kľúč, pľúcna zelina, urbánek, včielka, zimičie korálky*, *hranica*; lat. *Pulmonaria officinalis*) je trváca rastlina z čeľade borákovité. 

Podobá sa na pľúcnik tmavý (*Pulmonaria obscura*) ale ten nemá biele škvrny na listoch. Ide o európsky druh, rastie vo svetlých listnatých lesoch a na lúkach, od nížin až po horský stupeň.

## Využitie
Používa sa na lekárske účely. Zbierajú sa hlavne listy. Má vysoký obsah kyseliny kremičitej, triesloviny (do 10 %), sliz, saponíny, sodné, draselné a vápenaté minerálne soli a alantoín. Pomáha vykašliavať, chráni sliznice, má sťahujúci účinok, pôsobí protizápalovo, zvyšuje zrážanlivosť krvi a má mierny diuretický účinok.

## Referencie

## Iné projekty

Kategória:Borákovité
Kategória:Flóra na Slovensku
Kategória:Trvalé rastliny
Kategória:Liečivé rastliny
Kategória:Najmenej ohrozené druhy
Pľúcnik tmavý

**Pľúcnik tmavý** (*Pulmonaria obscura*) je trváca rastlina z čeľade borákovité.

Rastie do 10 až 30 cm. Ide o eurázijský druh, prítomný v Karpatoch. Rastie na humóznych a ľahkých pôdach.

Má chlpatú stonku aj listy. Má 10 až 20 kvetov. Plodom je tvrdka.

## Referencie

## Iné projekty

Kategória:Borákovité
Kategória:Flóra na Slovensku
Kategória:Trvalé rastliny
Kategória:Rastliny s fialovými kvetmi
Pľúcnik najmäkší

**Pľúcnik najmäkší** alebo **pľúcnik mäkký** (*Pulmonaria mollis*) je trváca rastlina z čeľade borákovité. 

Rastie do 20 až 40 cm. Ide o európsky druh (stredná a východná Európa). Rastie na humóznych pôdach listnatých lesov alebo lúkach v horskom alebo subalpínskom pásme.

Má 5 až 15 kvetov v krátkom kvetenstve. Plodom je tvrdka. 

Od ďalších druhov v rode pľúcnik (*[[Pulmonaria montana|P. montana]], [[Pulmonaria dacica|P. dacica]]* a *[[Pulmonaria murinii|P. murinii]]*) sa odlišuje veľmi ťažko.

## Referencie

## Iné projekty

Kategória:Borákovité
Kategória:Flóra na Slovensku
Kategória:Trvalé rastliny
Kategória:Subalpínska flóra
Kostol svätej Márie (Carisbrooke)

**Kostol svätej Márie** () je budova stredovekého anglikánskeho kostola z normanského obdobia nachádzajúca sa na ulici High street v centre dediny Carisbrooke v grófstve Isle of Wight na rovnomennom ostrove v Anglicku v Spojenom kráľovstve. Má priznaný štatút kultúrnej pamiatky.

## Dejiny a charakteristika
Kostol je postavený v normanskom slohu.

Veža je päťposchodová. V súčasnosti okrem veže v západnej časti budova pozostáva z lode a v južnej časti nachádzajúcej sa chodby. V minulosti mal kostol aj presbytérium, táto časť však bola zbúraná v roku 1570 štátnym tajomníkom kráľovnej Alžbety I. Sirom Francisom Walsinghamom z dôvodu údržby. Známky o umiestnení presbytéria sú stále viditeľné na východnej vonkajšej fasáde budovy. Veža bola pristavaná k budove v roku 1471. Dve veľké okná na severnej fasáde budovy boli zhotovené v 16. storočí. Kazateľnica bola zhotovená v roku 1658.

Presný čas výstavby nie je známy, kostol je však z normanského obdobia a predpokladá sa, že kostol bol postavený Williamom FitzOsbernom v 11. - 12. storočí a že bol súčasťou miestneho benediktínskeho prepoštstva svätej Panny Márie, ktoré bolo obývané mníchmi z opátstva Lyre v Normandii. Je isté, že kostol a prepoštstvo existovali už v roku 1147. Prepoštstvo bolo rozpustené Henrichom V. počas Storočnej vojny v roku 1415. Od tej doby kostol funguje ako farský kostol.

V roku 1907 prebehla reštaurácia budovy, počas ktorej boli odkryté niektoré pôvodné časti budovy z obdobia výstavby kostola.

Medzi kultúrne pamiatky Anglicka v kategórii I  bol kostol zaradený 1. októbra 1953.

## Galéria

IOW-StMary-Carisbrooke02.jpg|Pohľad na vežu kostola svätej Márie
Carisbrooke Church.jpg|Pohľad na kostol zvrchu
StMary'sPriory Carisbrooke IsleOfWight.JPG|Pohľad na zadnú fasádu kostola
St Mary, Carisbrooke - East end - geograph.org.uk - 1171897.jpg|Interiér kostola svätej Márie
St Mary, Carisbrooke - Arcade - geograph.org.uk - 1171901.jpg|Arkády vo vnútorných priestoroch kostola 


## Referencie

Kategória:Kostoly zasvätené Panne Márii v Spojenom kráľovstve
Kategória:Kultúrne pamiatky v Anglicku
Kategória:Románske kostoly v Anglicku
Kategória:Stavby v Isle of Wight
Chrám svätých Apoštolov

**Chrám svätých Apoštolov** môže byť:

* Chrám svätých Apoštolov (Konštantínopol)
* Chrám svätých Apoštolov (Solún)
* Chrám svätých Apoštolov (Atény)
* Chrám dvanástich apoštolov (Moskva)
* Bazilika svätých Apoštolov (Kolín)
* Bazilika dvanástich apoštolov (Rím)
* Kostol svätých Apoštolov (Benátky)
Membránolytický komplex

**Membránolytický komplex** () je štruktúra vytváraná na povrchu bunkových membrán patogénov ako výsledok aktivácie hostiteľovho komplementového systému. Membránolytický komplex tvorí transmembránové póry, ktoré poškodzujú bunkovú membránu cieľových buniek a vedú k smrti bunky.

Membránolytický komplex je účinný hlavne na Gram-negatívne baktérie, a to najmä na *[[Neisseria meningitidis|Neisseriu meningitidis]]*. Komplex sa však môže tvoriť aj na povrchu buniek Gram-pozitívnych baktérií a parazitov.

## Štruktúra
MAC je tvorený komplexom podjednotiek komplementu C5b, C6, C7, C8 a 10-16 C9 molekulami. Podjednotky C6-C9 obsahujú spoločnú MACPF (Membrane Attack Complex/Perforin) doménu.

Membránolytický komplex je tvorený postupným zabudovávaním jednotlivých komponent. Aktivovaná podjednotka C5b viaže podjednotku C6 a tvorí C5b-C6 komplex. Následne sa pripája podjednotka C7 a tvorí sa C5b-C6-C7 komplex. Tento komplex viaže podjednotku C8, zloženú z troch reťazcov (alfa, beta a gama), tvoriac komplex C5b-C6-C7-C8. Komplex následne viaže komponentu C9 a vedie k jej polymerizácii.

## Funkcia
Komponenty C5b-C8 sú naviazané z vonkajšej strany membrány, C9 molekuly sú transmembránové a spoločne tvoria v membráne pór umožňujúci voľnú difúziu molekúl dovnútra a von z bunky. Ak sa vytvorí dostatok pórov, bunka nie je schopná prežiť.

## Iniciácia: C5b-C7
Budovanie membránolytického komplexu je začaté štiepením C5 proteínu C5 konvertázou na C5a a C5b. Výstavba C5 konvertázy je výsledkom všetkých troch ciest aktivácie komplementu – klasickej, lektínovej i alternatívnej.

K C5b komponente sa postupne viažu komplementové proteíny C6 a C7. Toto spojenie vedie k zmene konformácie proteínov a odhaleniu hydrofóbneho miesta na podjednotke C7, ktoré umožňuje komponente C7 vložiť sa do membrány patogénneho organizmu.

## Polymerizácia: C8-C9
Podobné hydrofóbne miesta sú po naviazaní sa ku komplexu odhalené aj na komponentách C8 a C9, vďaka čomu sú taktiež schopné naviazaniu sa do membrány.

Komponenta C8 je proteínový komplex zložený z dvoch proteínov – C8 beta a C8 alfa-gama. Podjednotka C8 alfa-gama obsahuje hydrofóbnu oblasť vkladajúcu sa do membrány a zároveň katalyzuje polymerizáciu molekúl C9 do formy póru.

Membránolytický komplex má hydrofóbnu vonkajšiu stranu umožňujúcu včlenenie do membrány a hydrofilnú vnútornú stranu, umožňujúcu prietok molekúl vody a ďalších látok.

## Inhibícia MAC
CD59, nachádzajúci sa na bunkách v tele hostiteľa, inhibuje formáciu komplexu. Získané ochorenie zvané paroxyzmálna nočná hemoglobinúria vedie k strate proteínu CD59 na povrchu červených krviniek, čím sa stávajú náchylné k lýze komplementom.

## Patológie spojené s MAC
Strata ktoréhokoľvek proteínu z membránolytického komplexu C5-C9 nevedie k vyššej incidencii infekčných ochorení, iba k zvýšenej náchylnosti k meningokokovým infekciám. Ľuďom s deficitmi týchto proteínov je preto odporúčaná vakcinácia proti meningokokom a pneumokokom, je možné podanie živých vakcín.

## Referencie


Kategória:Imunitný systém
Kategória:Imunológia
Kahau

**Kahau** môže byť slovenský názov rodu:
**Nasalis* (s jediným druhom kahau nosatý), pozri Nasalis
**Simias* (s jediným druhom kahau mentavejský), pozri Simias (rod)
A Rock Supreme

***A Rock Supreme*** je deviaty štúdiový album kanadského rockového tria Danko Jones. Vyšiel 26. apríla 2019.

## Názov albumu
Názov albumu *A Rock Supreme* vznikol úplnou náhodou v hudobnom vydavateľstve o 23. hodine. Zamestnanci vydavateľstva žiadali od tria názov albumu a trio ho stále nemalo. Mali pripravený nejaký návrh, ale neboli si s ním až takí istí. Až kým bubeník Rich Knox takmer zo srandy nepovedal slovné spojenie „a rock supreme“, ktoré malo byť referenciou na názov albumu *[[A Love Supreme]]* od džezového saxofonistu Johna Coltranea, a po ktorom všetci v miestnosti stíchli. Všetci členovia skupiny sú jeho fanúšikmi.

## Zoznam skladieb
# „I'm in a Band“ – 3:58
# „I Love Love“ – 3:45
# „We're Crazy“ – 3:18
# „Dance Dance Dance“ –3:52	
# „Lipstick City“ – 4:30	
# „Fists up High“ – 3:52	
# „Party“ – 3:39	
# „You Got Today“ – 3:50	
# „That Girl“ – 3:38
# „Burn in Hell“ – 3:17
# „You Can't Keep Us Down“ – 3:16

## Obsadenie
* Danko Jones – spev, gitara
* John Calabrese – basgitara, sprievodné vokály
* Rich Knox – bicie, perkusie, sprievodné vokály

## Referencie

## Externé odkazy
* A Rock Supreme na Discogs

Kategória:Albumy skupiny Danko Jones
Kategória:Hudobné albumy z 2019
Mustafa III.

**Mustafa III.** (osm. tur. مصطفى ثالث *Muṣṭafā-yi sālis*; * 28. január 1717, Edirne, Osmanská ríša† 21. január 1774, Istanbul, Osmanská ríša) bol sultán Osmanskej ríše v rokoch 1757 až 1774. Bol synom Ahmeda III. (vládol 17031730) a jeho konkubíny Mihrişah Kadın. Jeho nástupcom bol jeho brat Abdülhamid I. (vládol 17741789).

## Iné projekty

Kategória:Osmanskí sultáni
Kategória:Osmanská dynastia
Málozubce

**Málozubce** alebo staršie **málozubé** môže byť alternatívny slovenský názov:
*taxónu klokanovce (lat. Phalangeroidea), čo je buď iný názov taxónu kengury (lat. Diprotodontia) alebo iný názov taxónu Phalangeriformes (čo je len časť taxónu kengury), pozri kengury a Phalangeriformes
*taxónu kengury (Diprotodontia) 

**Málozubce** môže byť aj alternatívny slovenský názov taxónu slabozubce (Edentata) , pozri slabozubce

**Málozubé** môže byť aj starší slovenský názov taxónu prostozubce (Simplicidentata), pozri prostozubce 

## Zdroje
Kostol svätého Mikuláša (Guildford)

**Kostol svätého Mikuláša** () je viktoriánsky neogotický anglikánsky kostol z druhej polovice 19. storočia nachádzajúci sa na ulici *Bury street* v centre mesta Guildford v grófstve Surrey v Anglicku v Spojenom kráľovstve. Má priznaný štatút kultúrnej pamiatky.

## Dejiny a charakteristika
Na mieste stál už predtým stredoveký kostol z ktorého sa do dnešných dní dochovala časť okolo ktorej bol kostol postavený. Jedná sa o kaplnku rodu Loseley (), ktorá pozostáva z miestnosti a oddelenej krypty.

Výstavba prebiehala v rokoch 1870 - 1875, následne v apríli roku 1876 bol kostol vysvätený. Na stavbe sa podieľali architekti Samuel Sanders Teulon, ktorý budovu navrhol, a  Ewan Christian, ktorý viedol stavbu.

Časť pôvodného stredovekého kostola, teda kaplnka rodu Loseley, bola postavená zo silicitu, pri stavbe terajšej budovy bol použitý tzv. bargate stone - veľmi odolný druh pieskovca pochádzajúci z grófstva Surrey. Strechy sú pokryté z väčšej časti hliníkom, na niektorých miestach bola použitá meď. Kostol je krížového tvaru, pričom pôvodná kaplna rodu Loseley tvorí južné rameno tohto kríža. Veža je trojposchodová. V interiéri kostola je západná stena vyzdobená maľbami, ktoré boli dokončené okolo roku 1900. Ich autorom bol maliar Joseph Aloitius Pippett a zobrazujú anjelov a scény krstu a prijímania. Pri východnej vnútornej stene sa nachádza alabastrová hrobka Sira Williama Morea a jeho manželky Margaret.

Na zoznam kultúrnych pamiatok Anglicka v kategórii II bola budova zaradená 1. mája 1953.

## Galéria

St Nicholas' Church, Bury Street, Guildford (April 2014, from Northwest) (1).JPG|Celkový pohľad na kostol zo severozápadu
Guildford-StNicholas-WestFront-01.JPG|Detail zo západnej fasády
St Nicholas' Church, Bury Street, Guildford (April 2014, from North-Northeast).JPG|Pohľad na severnú stranu kostola
Guildford, St Nicholas' Church, interior.jpg|Interiér kostola
Beautiful detail in the window and on the west wall at St Nicholas, Guildford - geograph.org.uk - 1629706.jpg|Detail okna


## Referencie

Kategória:Kostoly zasvätené svätému Mikulášovi
Kategória:Kultúrne pamiatky v Anglicku
Kategória:Neogotické kostoly v Anglicku
Kategória:Stavby v Surrey
Kategória:Architektúra z 1875
Érinna

**Érinna** alebo **Erinna** (; asi koniec 4. storočia pred. Kr.) bola starogrécka poetka.

Zachovali sa jeden zlomok z jej rozsiahleho diela ΗλακάτηÉlakaté (dosl. Vreteno), ktorý vytvorila pre svoju zosnulú priateľku Baukidu ako devätnásťročná. Mala 30 hexametrov, bola napísaná v dórskom nárečí s aiolizmami. Okrem toho sa zachovali tri epigramy.

Érinna je predchodkyňou helenistickej básnickej tvorby.

## Referencie

## Iné projekty

Kategória:Básnici starovekého Grécka
Kategória:Ženy starovekého Grécka
PLU

[náhľad|Nálepka s PLU kódom 4130, ktorý označuje [jablko odrody Pink Lady]]
**PLU** (skratka z anglického *price look-up code*, „kód pre dohľadanie ceny“) je systém identifikačných čísiel tovaru, ktorý sa začal používať začiatkom deväťdesiatych rokov.

Dôvodom zavedenia bola presnejšia a rýchlejšia kontrola skladových zásob. Pomocou PLU sa dali ľahko rozlíšiť podobné výrobky s rozdielnou cenou. Napríklad určitý druh ovocia, ktoré bolo privezené z rôznych častí sveta, sa predávalo v rovnakom obchode. Každý druh bol za inú predajnú cenu. Ľahko dochádzalo k zámene. Napríklad jablká vyzerali na pohľad rovnako, ale mali inú predajnú cenu. PLU kódom bol pomocou etikiet tovar označený a problém s určením tovaru bol tým z väčšej časti vyriešený.

PLU kód by sa dal prirovnať k EAN kódu. PLU kód býva v niektorých systémoch tiež nazývaný "interným kódom tovaru" alebo interným ID. Toto názvoslovie vzniká v žargóne rôznych odborov, kde sa PLU používa.

Označenie produktov týmto identifikačným znakom býva používané v rôznych oblastiach predaja. PLU býva tiež náhradou za EAN kód, ktorý ešte stále neexistuje u niektorých druhov výrobkov, napr. umelecké predmety, výrobky typu kľúčenka, ceruzka a podobne. Rozsah PLU je väčšinou daný potrebami interného systému. V PLU môže byť napríklad obsiahnuté číslo kategórie a poradové číslo výrobku v tejto kategórii, alebo môže byť PLU generované náhodne.

Všeobecne sa PLU kódy tlačia na etikety spolu s ďalšími informáciami o tovare (výrobku). Tovar je spravidla označené názvom, jednotkovou cenou, EAN kódom a prípadne týmto PLU kódom.

Využitie PLU v súčasnosti je predovšetkým ako ďalšia identifikácia výrobku v informačných systémoch, pri predaji alebo na skladové účely a inventúry.

Príklady z praxe:

* ak pri reálnom predaji nastane situácia, že nie je možné načítať EAN kód alebo číslo EAN kódu nemožno do pokladničného systému zadať.
* inventúrny zoznam s PLU kódmi.

## Iné projekty

## Externé odkazy
* Abecedný zoznam bežných PLU kódov (anglicky)
* Číslovka zoznam bežných PLU kódov (anglicky)
* The International Federation for Produce Coding (IFPC)  (anglicky)

## Zdroj

Kategória:Kódovanie
Kategória:Identifikácia
Kategória:Maloobchod
Kostol svätého Lukáša (Ironbridge)

**Kostol svätého Lukáša** () je neogotický anglikánsky kostol z prvej polovice 19. storočia nachádzajúci sa na kostolnom vrchu () v centre mesta Ironbridge v grófstve Shropshire v Anglicku v Spojenom kráľovstve. Má priznaný štatút kultúrnej pamiatky.

## Dejiny a charakteristika
Do okolia sa ľudia začali hromadne sťahovať po roku 1779 kedy bol na mieste postavený most cez rieku Severn. Miestni ľudia museli do kostolov dochádzať a tak sa 26. decembra 1834 stretla skupina miestnych farníkov a dohodli sa na výstavbe kostola pre Ironbridge a na začatí zbierky na výstavbu. Za architekta bol vybraný Thomas Smith z Madeley a výstavba bola zverená kováčskemu cechu, konkrétne firme Samuel Smith and Son z Madeley Wood, ktorá ponúkla najvýhodnejšiu cenovú ponuku. Celková cena výstavby, vrátane kúpy pozemku dosiahla 3232 libier. S výstavbou sa začalo v roku 1835 a kostol bol dokončený v roku 1836, k vysväteniu však došlo v dôsledku úmrtia biskupa z Herefordu až 26. októbra 1837. Kostol však už predtým dostal povolenie konať bohoslužby. Hodiny boli na vežu pridané v roku 1838.

Kostol je postavený v neogotickom slohu zo žltohnedých tehál. Budova má tzv. waleskú bridlicovú strechu (). Loď je pomerne široká zakončená sedlovou apsidou. Veža je trojposchodová.

Na zoznam kultúrnych pamiatok Anglicka v kategórii II bola budova zaradená 26. marca 1968.

## Zaujímavosť
* Budova je orientovaná opačne než väčšina kostolov, teda kňazisko a hlavný oltár sa nachádzajú na západnej strane budovy a kostolná veža je vo východnej časti. K tomuto kroku sa pristúpilo z dôvodu terénnych podmienok - západná strana kopca by neuniesla váhu veže. 
* Na výstavbu bolo údajne použitých 321 000 tehál.

## Galéria

Velvia-StLuke-Ironbridge01.jpg|Detail južnej fasády kostola
Ironbridge pathway on the bridge UK.jpg|Pohľad na kostol z mostu Iron Bridge
Approaching St Luke's on Church Hill - geograph.org.uk - 1466996.jpg|Pohľad na prednú fasádu kostola
The church door at St Luke's, Ironbridge - geograph.org.uk - 1463271.jpg|Pohľad na vchod do kostola


## Referencie

Kategória:Kostoly zasvätené svätému Lukášovi
Kategória:Kultúrne pamiatky v Anglicku
Kategória:Kostoly v Anglicku
Kategória:Neogotické stavby v Anglicku
Kategória:Stavby v Shropshire
Kategória:Architektúra z 1836
Vajcorodé (Prototheria)

**Vajcorodé** (iné názvy: **vajcorodé cicavce**, **vajcorodce**, **kloakovce** , **prvocicavce**; lat. Prototheria) sú veľký taxón cicavcov (najčastejšie hodnotený ako podtrieda).

Taxón Prototheria v súčasnosti obyčajne zahŕňa:
* v užšom zmysle len rad kloakovce (Monotremata); 
* v širšom zmysle buď celý taxón Australosphenida (vrátane Monotremata), alebo celý taxón Yinotheria (t.j. Australosphenida a Shuotheriidae).

V (relatívne nedávnej) minulosti taxón Prototheria zahŕňal všetky cicavce okrem taxónu Allotheria a taxónu živorodé (Theria), t. j. z dnešného pohľadu zahŕňal najmä taxóny Australosphenida (vrátane Monotremata; čeľaď Shuotheriidae sa v minulosti radila pod Theria), Docodonta, Sinocodontidae, Morganucodontidae a Eutriconodonta (vrátane Amphilestidae). U mnohých autorov taxón Prototheria zahŕňal aj taxón Allotheria (t.j. taxóny Multituberculata a Haramiyida). Aj v minulosti však viacerí autori definovali Prototheria podobne ako dnes, t. j. Prototheria u týchto autorov zahŕňali len rad kloakovce (Monotremata), a v tomto najužšom význame bol taxón Prototheria definovaný aj pri jeho prvom opise (v roku 1872).

## Referencie

## Litetarúta
*
*
*
*
*
*
*
*CARROLL, Robert L.. Vertebrate Palaeontology and Evolution.. New York : W.H. Freeman and Company, 1987/1988. 698 s. ISBN 978-0-7167-1822-2. - Appendix.
* STORER, T.I. et al. General Zoology. 6th ed.. New York: McGraw-Hill Book Company, 1979.
* 
*SIMPSON, G. G. The Principles of classification and a classification of mammals. 1945, S. 39
*Prototheria. In: Lexikon der Biologie. [CD-ROM] München : Elsevier, Spektrum, Akad. Verl., 2005. ISBN 3-8274-0342-1

Kategória:Cicavce
Prepadlisko

**Prepadlisko** môže byť:
* všeobecne rôzne veľká negatívna forma reliéfu, jama prirodzeného alebo umelého pôvodu
* lievikovitá jama vznikajúca prepadnutím poddolovaných priestorov, pozri pinga
* priestor v dlážke javiska umožňujúci náhly odchod alebo príchod herca, pozri prepadlisko (divadlo)
* prírodná rezervácia v Bielych Karpatoch pri obci Chocholná-Velčice, pozri Prepadlisko (prírodná rezervácia)

## Zdroje
* Šimčisko, J. a kol., 1955: Banícky terminologický slovník. Veda, Vydavateľstvo Slovenskej akadémie vied, Bratislava, s. 83
*
Eva Grey

Prof. MUDr. **Eva Grey**, PhD., MHA, rod. Hlaváčová (* 26. december 1968, Piešťany) je slovenská lekárka, univerzitná pedagogička a konzervatívna politička. Vo svojej praxi sa zameriava na prepájanie sociálnej práce a medicíny a na bioetiku.

## Životopis
Eva Grey sa narodila v roku 1968 v Piešťanoch ako Eva Hlaváčová. Je dcérou politického väzňa z čias komunistického režimu v ČSR. Greyovej otec Teodor Hlaváč bol jadrový fyzik, neskôr informatik, jej matka je poľnohospodárska inžinierka a knihovedkyňa, pracovníčka v SAV. Má tri sestry. Na strednú školu chodila na Gymnázium Grösslingová (GAMČA). Následne vyštudovala medicínu na Lekárskej fakulte Univerzity Komenského v Bratislave. Neskôr vyštudovala aj zdravotnícky manažment.

Ako lekárka začala pôsobiť v Národnom onkologickom ústave. Neskôr po návrate z materskej dovolenky sa rozhodla, najprv iba dočasne, venovať sociálnej práci a jej prepájaniu s medicínou a ošetrovateľstvom. Učila na Fakulte zdravotníctva a sociálnej práce Trnavskej univerzity v Trnave. V roku 2005 bola prezidentom vymenovaná za profesorku v odbore sociálna práca. V súčasnosti pôsobí ako profesorka na Vysokej škole zdravotníctva a sociálnej práce sv. Alžbety. Na škole pôsobila v roku 2016 tiež ako prorektorka pre zahraničné vzťahy. V praxi sa venuje problematike etiky, zdravotníctva a sociálnej práce. Ako vládna delegátka zastupovala Slovensko na medzinárodných konferenciách OSN v New Yorku a Pekingu.

Grey je tiež aktívna v hnutí na ochranu života. Spolupracuje s poradňou Alexis pre tehotné ženy. Spolupracovala s Alianciou za rodinu a bola tiež členkou petičného výboru Referenda na ochranu rodiny z februára 2015.

### Politická kariéra
V januári 2020 Grey povedala, že členkou strany KDH je asi 15 rokov. So stranou spolupracovala už v rámci Kresťanskodemokratického zväzu žien. Do strany vstúpila, keďže chcela zmeniť veci v komunálnej politike. 
V rokoch 2010-2014 Grey pôsobila ako poslankyňa miestneho zastupiteľstva v Karlovej Vsi za KDH. V roku 2016 bola zvolená za členku predsedníctva KDH. Za KDH kandidovala do parlamentu vo voľbách v roku 2016 z 18. miesta, strana s výsledkom 4,94 % hlasov skončila pod hranicou na vstup do parlamentu. Pred prezidentskými voľbami v marci 2019 podporila Františka Mikloška. V parlamentných voľbách vo februári 2020 kandidovala za KDH zo 6. miesta. Pred voľbami Grey odmietla, že by sa KDH liberalizovalo, je to podľa stanov naďalej kresťanskodemokratická strana.

## Ocenenia
V roku 2015 získala ocenenie Slovenka roka v kategórii *Vzdelávanie a výchova mladých talentov*.

## Osobný život
Grey sa v roku 1994 vydala za Toma Graessle Greya. Jej muž prišiel do ČSFR na začiatku 90. rokov 20. storočia a pôsobil ako poradca Jána Čarnogurského počas jeho vlády. Žijú v Bratislave, majú štyri deti. 

## Referencie


Kategória:Politici KDH
Kategória:Osobnosti z Piešťan
Kategória:Slovenské političky
Kategória:Absolventi Lekárskej fakulty Univerzity Komenského v Bratislave
Kategória:Vyučujúci na Fakulte zdravotníctva a sociálnej práce Trnavskej univerzity v Trnave
Kategória:Vyučujúci na Vysokej škole zdravotníctva a sociálnej práce sv. Alžbety v Bratislave
Ľavobrežná ulica (Žilina)

**Ľavobrežná** je ulica v Žiline a tvorí časť mestského okruhu. Je štvorpruhová a vedie po nej cesta I/60.

## Priebeh
Začína na križovatke mestského okruhu a cesty I/11 (od Čadce) pri budatínskom moste. Prechádza ňou cesta I/60 a tvorí hlavný cestný ťah v smere od Bratislavy na Poprad. Vedie po ľavom brehu Váhu, popri štadióne MŠK a na križovatke s cestou II/583 (od Terchovej) sa stáča na juh a končí.

## Pozri aj
* Mestský okruh
* Zoznam ulíc a námestí v Žiline

## Referencie

## Externé odkazy
* Fotogaléria na zilina-galery.sk

Kategória:Ulice v Žiline
Kostol svätého Lukáša

**Kostol svätého Lukáša** môže byť:

na Slovensku
* Kostol svätého Lukáša (Dulovce)

v Spojenom kráľovstve
* Kostol svätého Lukáša (Ironbridge)

## Pozri aj
* Chrám svätého Lukáša Evanjelistu

Lukáš
Tutti frutti

**Tutti frutti** (z talianskeho *tutti i frutti* – „všetko ovocie“; tiež spojené spojovníkom **tutti-frutti**) sú farebné cukrovinky obsahujúce rôzne nasekané zvyčajne kandizované ovocie a umelé alebo prírodné arómy simulujúce kombinovanú chuť mnohých rôznych druhov ovocia. Najznámejšie je v západných krajinách mimo Taliansko vo forme zmrzliny.

Medzi ovocie používané na zmrzlinu z tutti frutti patria čerešne, hrozienka a ananás, často obohatené o orechy. V Holandsku je tutti-frutti (tiež „tutti frutti“, „tuttifrutti“) kompót zo sušeného ovocia slúžiaci ako dezert alebo príloha k mäsitému chodu. V Belgicku sa tutti-frutti často objavuje ako dezert. Typicky obsahuje hrozienka, zante ríbezle, marhule, sušené slivky, ďatle a figy.

V USA sa tutti frutti môže vzťahovať aj na ovocie namočené v brandy alebo iných liehovinách, alebo dokonca na ovocie fermentované v tekutine obsahujúcej cukor a droždie.

V indickej angličtine sa tutti frutti zvyčajne vzťahuje na kandizovanú surovú papáju. Sú to často malé kubické kúsky, často pestrofarebné. Najbežnejšou farbou je červená, je tiež k dispozícii v zelenej a žltej. Používajú sa v rôznych pekárskych výrobkoch vrátane koláčov, mliečneho pečiva, sušienok, dilkhushov a žemiel. Tutti frutti sa tiež používa v studených dezertoch ako zálievka na zmrzlinu a zmrzlinových pohárov. Používajú sa tiež v sladkých betelových sústach a sangeetoch (alebo „paper-masala“).

## História
Zmrzlina tutti frutti sa podáva najmenej 160 rokov, pretože sa objavila na menu večere v roku 1860 v Anglicku.

Recepty na zmrzlinu tutti frutti je možné nájsť v kuchárskych knihách z konca 19. storočia. Recept zmrzliny tutti frutti bol zaradený do kuchárky z roku 1874 s názvom *Common Sense in the Household: A Manual of Practical Housewifery*. Tento recept si vyžaduje skutočné tutti frutti a nie je bizarne pomenovaný. V kuchárskej knihe *The Chicago Herald Cooking School* z roku 1883 je tiež recept na zmrzlinu tutti frutti.

V roku 1888 bola jednou z prvých príchutí žuvačiek, ktoré sa mali predávať v predajnom automate vytvorenom spoločnosťou Adams New York Gum Company.

Veľa rôznych reštaurácií z obdobia okolo roku 1900 v zbierke New York Public Library tiež uvádza túto rozmanitosť zmrzliny.

Najmenej jedna americká kuchárska kniha zo začiatku 20. storočia obsahuje náznak, že zmrzlina tutti frutti bola v Amerike obľúbená. *The Italian Cookbook* obsahuje recept na Tutti Frutti Ice a hovorí: „Toto nie je zmrzlina tutti frutti, ako je známe v Amerike“.

Kuchárska kniha z roku 1928, *Seven Hundred Sandwiches* od Florencea A. Cowlesa (publikovaná v Bostone), zahŕňa recept na Tutti Frutti Sandwich s nátierkou vyrobenou zo šľahačky, ďatlí, hrozienok, fíg, vlašských orechov a cukru.

## Referencie

## Zdroj
* 

Kategória:Zmrzliny
Kategória:Dezerty
Kategória:Talianska kuchyňa
Ábel Ravasz

**Ábel Ravasz** MA (* 14. január 1986, Dunajská Streda) je slovenský sociológ a politik maďarskej národnosti. Od apríla 2016 do marca 2020 zastával funkciu splnomocnenca vlády SR pre rómske komunity. Momentálne pôsobí ako poradca ministra školstva, výskumu, vývoja a mládeže SR Tomáša Druckera.

## Život
Otec, Marián Ravasz, je architekt, mama Ilona Németh, je výtvarníčka, konceptuálna umelkyňa a vysokoškolská profesorka.

Absolvoval magisterské štúdium sociológie na Univerzite Loránda Eötvösa v Budapešti (20062011), politológie a ekonómie na Korvínovej univerzite v Budapešti (20042012). V roku 2012 vycestoval do USA, kde získal štipendium Fulbright Scholarship for Graduate Studies in the USA. V roku 2014 obhájil titul MA sociológie na Columbia University v New Yorku.

V roku 2013 so Štefanom Vavrekom spoluzaložil rómsku organizáciu Purt, ktorá združuje rómskych, maďarských a slovenských aktivistov a aktivistky. Organizácia sa venuje zlepšovaniu životných podmienok na Gemeri.

Medzi rokmi 20152016 bol výkonným riaditeľom Inštitútu Mateja Bela.

## Politická činnosť
7. apríla 2016 sa stal splnomocnencom vlády SR pre rómske komunity.

Je spoluautorom a jedným z hlavných iniciátorov novely zákona o povinnej predškolskej výchove pre všetky 5-ročné deti, ktorú parlament schválil 27. júna 2019. Na Slovensku bude zavedená od roku 2021.

Po výzve, ktorú adresoval premiérovi Igorovi Matovičovi, bol 31. marca 2020 odvolaný z funkcie splnomocnenca vlády SR pre rómske komunity.

V parlamentných voľbách v roku 2023 kandidoval na kandidátnej listine strany Sloboda a Solidarita.

## Referencie

## Externé odkazy
* Spravodajstvo týkajúce sa Ábela Ravasza na portáli Teraz.sk TASR
* Spravodajstvo týkajúce sa Ábela Ravasza na portáli agentúry SITA

Kategória:Osobnosti z Dunajskej Stredy
Kategória:Slovenskí politici
Kategória:Slovenskí sociológovia
Kategória:Politici MOST-HÍD
Kategória:Splnomocnenci vlády Slovenskej republiky pre rómske komunity
Kategória:Slovenské osobnosti maďarského pôvodu
Kategória:Fulbrightovi štipendisti
Kategória:Absolventi Univerzity Loránda Eötvösa
Kategória:Absolventi Kolumbijskej univerzity
Krivák (bunda)

náhľad|Príklad kriváku
**Krivák** alebo **sidovka** je pôvodne motorkárska kožená bunda. Na trh ho uviedla odevná firma Schott NYC pod označením Perfecto v roku 1928. Bunda bola navrhnutá tak, aby poskytovala čo najväčšiu ochranu proti vetru. Má pomerne krátky strih, zipsy vreciek nakrivo, výrazné cvoky a vrecko na boku. V roku 1940 firma Schott predstavila model s označením 613, ktorý sa vďaka nášivkám v tvare hviezdy na ramenách čoskoro začal označovať „One Star“.

Definitívny rozmach kriváku prišiel v roku 1953, kedy ho obliekla hviezda amerického filmu, Marlon Brando. Krivák navrhnutý pre motorkárov bol tuhší, vystužený a lepšie chránil proti vetru, na rozdiel od kriváku na bežné nosenie bol pohodlnejší a ľahší. Krivák tiež nosili „drsné“ komunity na okraji spoločnosti alebo ako znamenie boja proti bežnému konzumu. Krivák si obliekali hviezdy ako James Dean, John Travolta alebo Arnold Schwarzenegger (vo filme *[[Terminátor 2: Deň zúčtovania]]*). Krivák bol obľúbený aj vo svete hudby, zamilovali si ho spevák Freddie Mercury zo skupiny Queen, punkoví interpreti ako Sid Vicious zo skupiny Sex Pistols a slávni boli jej nosením aj členovia skupiny Ramones. V roku 1980 sa krivák stal definitívnou súčasťou populárnej kultúry. Okrem metalistov si ho zamilovali novoromantici a speváci country. Ďalej ho doviedli k dokonalosti glam rockové skupiny 80. rokov.

Krivák je dnes možné kúpiť ako v klasickej variante (čierny so striebornými cvokmi a zipsami), tak v najrôznejších farebných úpravách. Na konci tisícročia obľuba kriváku poklesla.

## Referencie

## Iné projekty

## Zdroj
* Známka punku (stylesurfin.cz)

Kategória:Kožený odev
Kategória:Vzniklo v 1928
Full of Regret

**Full of Regret** môže byť:
* americký krátky film z roku 2010, pozri Full of Regret (film)
* singel a skladba kanadského rockového tria Danko Jones, pozri Full of Regret (skladba)
Marvánovci

**Marvánovci** môžu byť:

* kurdská dynastia vládnuca na území dnešného Diyarbakıru, pozri Marvánovci (Diyarbakır)
* vetva rodu Umajjovcov, pozri Marvánovci (Umajjovci)
Marvánovci (Diyarbakır)

**Marvánovci** bola kurdská vládnuca dynastia v rokoch 9831085 s centrom v Amide (Diyarbakıre). Pri moci vystriedali vplyvný rod Hamdánovcov a Bújovcov. Zakladateľom rodu bol kurdský náčelník Bád, ktorý po smrti Bújovca Adududdaulu v roku 983 osadil mesto Majjafarikin (dnešný Silvan) a následne aj Amidu, Nisibis a okolité územia. 

Bád úspešne uchránil krajinu pred bújovskou protiofenzívou i proti Hamdánovcom, zomrel však v bitke proti hamdánovsko-ukajovskej koalícii pri pokuse o dobytie Mosulu v roku 990. Druhým panovníkom nového štátu sa stal Al-Hasan ibn Marván, syn vojenského veliteľa Marvána, ktorý si za ženu zobral Bádovu sestru, a podľa ktorého bol rod pomenovaný. Po Bádovej smrti si Hasan zobral strýkovu manželku a stal sa novým vládcom. Pod jeho patronátom marvánovské vojská odrazili Hamdánovcov a naplno sa ujali moci v krajine. V roku 997 bol však Hasan v Amide zavraždený a moci sa ujal jeho brat Saíd, ktorý vládol do roku 1011. 

Najväčšiu moc krajina dosiahla za vlády tretieho z bratov Nasra, ktorého ako nezávislého panovníka uznali ako Bújovci, tak i Fátimovci a Byzantská ríša. Podľa kronikára Ibn al-Azrak al-Farika z 12. storočia bol marvánovský dvor za Nasrovej vlády významným centrom kultúry a obchodu, známa je aj Nasrova stavebná činnosť. Niekedy v rokoch 1056/1057 sa do oblasti rozšírila moc Seldžuckej ríše. Tugril Beg I. marvánovský štát nezrušil, ale podriadil pod svoju zvrchovanosť. Po Nasrovej smrti prestíž Marvánovcov výrazne poklesla a marvánovské panstvo sa rozdelilo medzi jeho synov. Po tom, čo jeho prvý syn Nizám v roku 1063 vyhnal svojho brata Saída z Amidy bolo síce panstvo zjednotené, avšak úpadku už zabrániť nedokázal a v roku 1085 bola ríša za vlády seldžukovca Malikšáha I. na popud vezíra Ibn Džahíra inkorporovaná priamo do seldžuckého panstva. Posledný Marvánovec Mansúr následne získal od Seldžukov menšie panstvo, kde žil až do roku 1096. 

## Referencie

Kategória:Marvánovci
Kategória:Panovnícke rody
Kategória:Dejiny Sýrie
Kategória:Dejiny Turecka
Mameluk

**Mameluk** (plurál: **mameluci** alebo **mamelukovia**) alebo **mamlúk** (plurál: **mamlúci**) môže byť:

* člen osobnej telesnej stráže egyptských vládcov, pôvodne otrok, či vojnový zajatec pochádzajúci z kaukazskej oblasti, historicky pod slovensky aj *mamluch*) pozri pod Mameluci
* od polovice 13. storočia do začiatku 16. storočia príslušník vládnucej vrstvy feudálov v Egypte a Sýrii, pôvodne príslušník vojenskej elity, pozri pod Mamelucký sultanát
**Mameluk** môže byť v slovenčine tiež:
* expresívne, hanlivé označenie hrubého, hlúpeho, či neotesaného človeka, grobiana 
* nárečovo: namosúrený, zamračený človek (aj *mamelúch*)

## Referencie
Power (album)

***Power*** je jediný štúdiový album bývalej pražskej skinheadskej Oi! kapely Braník. Vydaný bol v roku 1991. Skupina sa rozpadla o rok neskôr.

## Piesne
#*Oi! na ROI!*
#*Praha*
#*Tvoje cesta*
#*Sharp*
#*Čechy Čechům*
#*Kudy dál*
#*Bílá Evropa*
#*Teď je náš svět*
#*Šance*
#*Mrdavá*
#*Branická šlechta*
#*Samet*
#*V Braníku je živo*
#*New Orleans*
#*Doprava*
#*Pivopád*
#*Svítá*
#*Tramvaj č. 54*

## Zdroj

Kategória:Hudobné albumy z 1991
Hamdánovci

**Hamdánovci** môžu byť:
* vládnuca dynastia v Jemene, pozri Hamdánovci (Jemen)
* vládnuca dynastia v Sýrii a Mezopotámii, pozri Hamdánovci (Sýria)
Grana Padano

**Grana Padano** je taliansky tvrdý syr vyrobený z kravského mlieka z dvojitého dojenia, ktorý zreje 1–4 roky.

Jeho chuť je vyvážená, nie príliš slaná, ale ani nie príliš jemná, trochu pikantná, čerstvá, ovocná, nasladlá s náznakom orechov a ananásu. Syr Grana Padano má hladkú, veľmi tvrdú, kôrku. Používa sa do predjedál, na cestoviny, zeleninové šaláty, na steaky. Je vhodný k červenému aj bielemu vínu. Dá sa dobre zmrazovať.

## Iné projekty

## Externé odkazy
* Grana Padano na stránke Srecepty
* Web Tacos slovník
* Recepty na varecha.pravda.sk

## Zdroj
* 

Kategória:Talianske syry
Kategória:Syry z kravského mlieka
Termix

**Termix** je termizovaný tvarohový dezert s dlhodobou tradíciou na Slovensku a v Česku. Vyrába sa z tvarohu s pridaným cukrom, dochucovadlami, ovocím, kakaom, kávou atď. a zmiešaním stabilizátorov (želatína, agar, modifikované škroby atď.), vyrábaných zahrievaním s parou pri zníženom tlaku (0,07 – 0,09 MPa) na 65 až 70°C s intenzívnym miešaním do pastovitej konzistencie udržiavaným po dobu 1 minúty, po ktorom nasleduje balenie, kým je produkt ešte horúci.

V Kuchyni sa začal vyrábať od roku 1976, mliekareň Pani Terezi Mixošovej v Skalici ho vyrába od roku 1997 a vyrába sa taktiež aj v Kuníne.
## Referencie

## Iné projekty

## Zdroj
* 

Kategória:Česká kuchyňa
Kategória:Slovenská kuchyňa
Kategória:Mliečne výrobky
Štefan Moróc

náhľad|erb rodu Morócovcov
**Štefan Moróc** *z Beketfalvy* (po maďarsky István Mórocz; * 1610† 1683) bol uhorský šľachtic. Bol synom uhorského vicepalatína Wolfganga Moróca (15751648) a Žofie Kalmárovej (* nar. odhadom medzi 1552 a 1612).

## Životopis
Narodil sa do šľachtickej rodiny Morócovcov (maď. Mórocz) zo Žitného ostrova, ktorú jeho otec Wolfgang postupne začlenil medzi elitu vtedajšieho Uhorska. Štefan (maď. István) nadviazal na spoločenský vzostup svojho otca. Stal sa dlhoročným podžupanom Prešporskej stolice, potom krajinským podsudcom a prísediacim kráľovskej súdnej tabule. Patril k oddaným zástancom politiky viedenského dvora, dokonca sa zúčastnil súdov s účastníkmi Vešeléniho sprisahania. Zväčšil tiež rodové majetky, spomína sa ako majiteľ územia od Šamorína po Malinovo (panstvo Éberhard) a Svätý Jur.

Štefan mal tri manželky:

# Alžbeta Vitály z Dolnej Sásy (de Alszász)
# barónka Zuzana Amade z Vrakúňa (de Wárkony) († po 1663), dcéra baróna Leonarda Amadeho († 1647), uhorského podpalatína a Uršuly Götzelovej
# Kristína Kerekes zo Svätého Jura (de Szentgyörgy), dcéra Andreja Kerekesa († 1668) kráľovského protonotára a radcu Uhorskej komory a Anny Hederváryovej

Spolu mal 8 detí (4 synov a 4 dcéry), dve jeho dcéry sa vydali do popredných uhorských rodín Esterházi (Alžbeta za baróna Alexandra Esterháziho *z Galanty*) a Sečéni (Ilona za grófa Juraja Sečéniho *de Sárvár-felsővidék*). Pokračovateľom na poste podžupana Prešporskej stolice sa stal jeho syn Leonard (v rokoch 16931696, 1698).

## Referencie

Kategória:Úmrtia v 1683
Kategória:Narodenia v 1610
Kategória:Slovenskí šľachtici
Kategória:Uhorskí šľachtici
Kategória:Morócovci
Kategória:Príslušníci zemianskeho stavu
Full of Regret (film)

***Full of Regret*** je americký krátky neo-noirový film o kanadskom rockovom triu Danko Jones z roku 2010. Bol režírovaný Jasonom a Joshom Diamondovými a vyšiel 12. mája 2010. Film je zároveň aj videoklipom rovnomennej skladby z trilógie hudobných videí albumu *[[Below the Belt (Danko Jones)|Below the Belt]]*. Dej sa nakrúcal v rôznych častiach mesta Los Angeles v Kalifornii.

## Dej

Dej začína rozprávaním legendy o skupine rozprávačom Mikeom Wattom za barovým pultom, po ktorom už pokračuje samotný príbeh s retrospektívnymi alebo perspektívnymi prestrihmi filmu. Big Boss (Lemmy Kilmister) sa pomocou Franka snaží dostať trio Danko Jones. Danko bol predtým vypočúvaný detektívom vo vypočúvacej miestnosti. Na trio sú nasadení dvaja nájomní vrahovia – Mouse (Elijah Wood) a Katt (Selma Blairová). Pokúšajú sa im uniknúť, avšak Dan je omráčený Katt. Johna dolapí Mouse a mučí ho v starej ambulancii. Danko sa zjaví v pravej chvíli, vyvolá bitku s Mouseom, pri ktorej zachráni Johna a uteká s ním pred Mouseom do auta. Dej končí epilógom rozprávača v bare, kde sedí zamyslený Danko Jones a Mouseom s brokovnicou a s nočným mestom Los Angeles v pozadí.

## Obsadenie
* Danko Jones ako Danko „Mango Kid“ Jones
* John Calabrese ako on sám
* Dan Cornelius ako on sám
* Mike Watt ako rozprávač
* Frank Drank ako Frank
* Jason Trost ako detektív
* Lemmy Kilmister ako Big Boss
* Elijah Wood ako Mouse, nájomný vrah
* Selma Blairová ako Katt, nájomná vrahyňa

## Referencie

## Externé odkazy
* 
* ''Full of Regret'' na stránke The Diamond Bros. 

Kategória:Danko Jones
Kategória:Krátkometrážne filmy
Kategória:Filmy z 2010
Kategória:Filmy podľa názvu